अंबाती रायुडू

मुंबईने सुरुवातीला बॅटिंग करताना 162 रन्सची मजल मारली.  या आव्हानात्मक लक्ष्याचा पाठलाग करताना चेन्नईची सुरुवात खराब झाली. शेन वॉटसन आणि मुरली विजय झटपट माघारी परतल्याने चेन्नईची अवस्था 6/2 अशी झाली. मात्र यानंतर फॅफ डू प्लेसिस आणि अंबाती रायुडू जोडीने तिसऱ्या विकेटसाठी 115 धावांची भागीदारी करत विजयासाठी आवश्यक पायाभरणी केली. रायुडूने 48 बॉलमध्ये 6 फोर आणि 3 सिक्सेससह 71 रन्सची शानदार खेळी केली. रायुडू आऊट झाल्यानंतर रवींद्र जडेजाही फार काळ टिकला नाही. मात्र धोनीने प्रयोग म्हणून सॅम करनला पाठवलं. सॅमने 5 बॉलमध्ये 18 रन्स करत चेन्नईचा विजय सोपा केला. फॅफ डू प्लेसिसने 44 बॉलमध्ये नाबाद 58 रन्सची खेळी केली.

दमदार सलामीनंतरही नियमित अंतरात विकेट्स गमावल्याने मुंबईला इंडियन प्रीमिअर लीगच्या तेराव्या हंगामाच्या सलामीच्या लढतीत 162 धावांचीच मजल मारता आली. 

शेवटच्या पाच ओव्हर्समध्ये मुंबईने सहा विकेट्स गमावल्या. मुंबईतर्फे सौरभ तिवारीने सर्वाधिक 42 रन्सची खेळी केली. चेन्नईकडून लुंगी एन्गिडीने 3 तर रवींद्र जडेजा आणि दीपक चहर यांनी प्रत्येकी २ विकेट्स घेतल्या. 

हिटमॅन रोहित शर्... आणखी 4000 वर्णांसाठी लेख सुरू ठेवा:
मा आणि क्विंटन डी कॉक यांनी मुंबईला पाचव्या ओव्हरमध्येच 46 धावांची खणखणीत सलामी दिली. मात्र पीयुष चावलाच्या बॉलिंगवर मोठा फटका खेळण्याचा रोहितचा प्रयत्न फसला. स्थिरावलेला क्विंटन सॅम करनच्या बॉलिंगवर आऊट झाला. त्याने 33 रन्सची खेळी केली. सूर्यकुमार यादव आणि सौरभ तिवारी यांनी डाव सावरला. दीपक चहरने सूर्यकुमारला 17 धावांवर आऊट केलं. सौरभ तिवारीने 42 धावांची चांगली खेळी केली पण फॅफ डू प्लेसिसच्या अफलातून कॅचमुळे त्याला तंबूत परतावं लागलं. जडेजाच्या बॉलिंगवर डू प्लेसिसच्या कॅचमुळे हार्दिक पंड्या माघारी परतला. त्याने 14  रन्स केल्या. धोकादायक वाटणाऱ्या पोलार्डला एन्गिडीने आऊट करत मुंबईची धावसंख्या आटोक्यात राहील याची काळजी घेतली. 

तत्पूर्वी महेंद्रसिंग धोनीने टॉस जिंकून बॉलिंगचा निर्णय घेतला. ड्वेन ब्राव्हो फिट नसल्यामुळे त्याला अंतिम अकरात स्थान मिळालं नाही. सॅम करन, लुंगी एन्गिडी, शेन वॉटसन, फॅफ डू प्लेसिस या विदेशी खेळाडूंना खेळवण्याचा चेन्नईने निर्णय घेतला. मुंबईने क्विंटन डी कॉक, जेम्स पॅटिन्सन, ट्रेंट बोल्ट आणि कायरेन पोलार्ड यांना खेळवण्याचा निर्णय घेतला.

रोहित शर्मा आणि महेंद्रसिंग धोनी

गेल्या वर्षी हैदराबाद इथे झालेल्या फायनलमध्ये प्रेक्षकांच्या आवाजी जल्लोषात मुंबई अवघ्या एका रनने चेन्नईला हरवत जेतेपदावर नाव कोरलं होतं. चेन्नईच्या शेन वॉटसनने एकहाती मॅच जिंकून देण्याचा प्रयत्न केला. मात्र लसिथ मलिंगाने शार्दूल ठाकूरला आऊट करत मुंबईला चौथ्यांदा जेतेपद मिळवून दिलं. 

हिटमॅन रोहित शर्मा दुखापत आणि कोरोना यामुळे प्रदीर्घ कालावधीनंतर पुनरागमन करतो आहे. गेल्या वर्षी वर्ल्ड कपमध्ये सेमी फायनलला न्यूझीलंडविरुद्ध खेळल्यानंतर महेंद्रसिंग धोनी दिसलाच नाही. 

स्वातंत्र्यदिनी इन्स्टाग्रामवर धोनीने आंतरराष्ट्रीय क्रिकेटमधून निवृत्ती जाहीर केली. सव्वा वर्षानंतर धोनीला खेळताना त्याच्या चाहत्यांना पाहता येणार आहे. 

मुंबईने यंदा धडाकेबाज बॅट्समन ख्रिस लिन, ऑलराऊंडर नॅथन कोल्टिअर नील, युवा मोहसीन खानसह सौरभ तिवारीला लिलावात संघात घेतलं. दुसरीकडे चेन्नईने इंग्लंडचा ऑलराऊंडर सॅम करन, शिस्तबद्ध बॉलिंगसाठी प्रसिद्ध जोश हेझलवूड, युवा स्पिनर आर.साई किशोर आणि अनुभवी स्पिनर पीयुष चावलाला ताफ्यात समाविष्ट केलं आहे. 

चेन्नई संघाचं सरासरी वय 32 आहे. ट्वेन्टी-२० सारख्या वेगवान फॉरमॅटमध्ये डॅडी आर्मी कसं परफॉर्म करतेय हे पाहणं...